open-index/open-wikipedia-markdown huggingface dataset:
Gabriella Gerzsenyi

**Gabriella Gerzsenyi** (s. 30. lokakuuta 1977 Beregszász (Berehove), Ukraina) on unkarilainen juristi, kirjailija ja poliitikko, vuodesta 2024 lähtien Kunnioitus ja vapaus (TISZA) -puolueen edustaja Euroopan parlamentissa. Puoluetoveriensa lailla hän kuuluu Euroopan kansanpuolueen (kristillisdemokraattien) ryhmään.

## Elämä ja ura
Gabriella Gerzsenyi syntyi 1977 Ukrainan Taka-Karpatian unkarilaisvähemmistöön kuuluvaan perheeseen. Hän kävi lukionsa Unkarin Nyíregyházassa ja opiskeli sen jälkeen oikeustiedettä Budapestin Eötvös Loránd -yliopistossa, mistä valmistui vuonna 2000. Valmistuttuaan hän työskenteli ensin Unkarin ympäristöministeriössä, sen jälkeen kuudentoista vuoden ajan Brysselissä EU-virkamiehenä. 

Vuonna 2024 Gerzsenyi Péter Magyarin pyynnöstä asettui ehdolle TISZA-puolueen ehdokasäänestykseen. Sen perusteella hän oli Eurooppa-parlamentin vaaleissa TISZAn ehdokaslistalla kuudentena ja pääsi valittujen seitsemän TISZAn edustajan joukkoon. TISZAn Eszter Ordasin erottua kaupunginvaltuutetun tehtävästään kesällä 2024 Gerzsenyi peri myös hänen paikkansa Budapestin kaupunginvaltuustossa.

Euroopan parlamentissa hän on varapuheenjohtajana Aluekehitysvaliokunnassa (REGI) ja jäsenenä Naisten oikeuksien ja sukupuolten tasa-arvon valiokunnassa (FEMM), Suhteista Mashrek-maihin vastaavassa valtuuskunnassa (DMAS) sekä Välimeren unionin parlamentaarisen edustajakokouksen valtuuskunnassa (DMED).

Gerzsenyi on kirjoittanut kaunokirjallisuutta, julkaissut kaksi kirjaa (*Brüsszel után szabadon* [’Vapaasti Brysselin mukaan/Vapaana Brysselin jälkeen’, 2021], *Három lábbal a földön* [’Kolme jalkaa maassa’, 2023]) sekä lukuisia novelleja ja kertomuksia.

## Yksityiselämä
Gabriella Gerzsenyi on naimisissa, ja hänellä on kaksi lasta.

## Lähteet
William Chalmers

**William Chalmers** (13. marraskuuta 1748 Göteborg – 3. heinäkuuta 1811 Gunnared) oli ruotsalainen liikemies. Hän oli skotlantilaissyntyisen kauppiaan poika ja työskenteli Ruotsin Itä-Intian kauppakomppanian palveluksessa Kiinassa vuosina 1782–1793. Ruotsiin palattuaan hän nousi kauppakompanian johtokuntaan. Chalmersin lahjoittamilla varoilla perustettiin Chalmersin teknillinen korkeakoulu.
## Lähteet

## Aiheesta muualla
Jesper Klein

**Jesper Klein** (13. marraskuuta 1944 – 22. elokuuta 2011) oli tanskalainen näyttelijä, teatteriohjaaja ja kirjailija. Hän aloitti uransa radiossa vuonna 1966 ja teki läpimurtonsa vuonna 1969 Jytte Abildstrømin kanssa tekemällään revyyllä. Hän teki yhteistyötä myös muun muassa Flemmming Jensenin kanssa. Klein esiintyi myös televisiossa ja elokuvissa ja kirjoitti lastenkirjoja sekä rikosromaaneja.
## Rooleja
* *[[Balladi Carl-Henningistä]]* (1969) – Carl-Henning
* *[[Viidakkovekara Juuso]]* (1993) – Juuso (alkuperäinen ääni)
* *[[Viidakkovekara Juuso elokuvasankarina]]* (1996) – Juuso (alkuperäinen ääni)
* *[[Viidakkovekara Juuso (sarja)|Viidakkovekara Juuso]]* (2003–2004) – Juuso (alkuperäinen ääni)

## Lähteet

## Aiheesta muualla
Adolphe Théodore Brongniart

**Adolphe Théodore Brongniart** (1801–1876) oli ranskalainen kasvitieteilijä. Häntä pidetään yhtenä paleobotaniikan perustajista. Hän oli vuodesta 1831 kuolemaansa asti kasvitieteen professorina Pariisin Luonnonhistoriallisessa museossa.

Brongniart tutki kasvifossiileita ja julkaisi vuosina 1828–1837 kaksiosaisen *Histoire des végétaux fossiles* -teoksen, jossa hän kuvailee yli 300 muinaista kasvilajia. Brongniartin isä oli Alexandre Brongniart.

## Lähteet

## Aiheesta muualla
Marthod

**Marthod** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Arlyjoen varrella, noin yhdeksän kilometriä Albertvillen kaupungista pohjoiseen.

Kunta on kolmen vuorijonon, Beaufortainin, Aravisin ja Baugesin, välissä. Marthodin kunta kuuluu osana Baugesin alueelliseen luonnonpuistoon. Kunnan nähtävyyksiä ovat ruokailuvälinemuseo ahjoineen, Fort de la Batterie ja Saint-Jean-Baptisten kirkko kuisteineen, joka on listattu Ranskan kulttuuriperintökohteeksi.

Vuosina 1886-1888 rakennettu linnoitus Fort de la Batterie oli osa Ranskan puolustamiseksi rakennettua Séré de Rivières järjestelmää. 1 500 metrin korkeudella oleva linnoitus oli sotilaskäytössä ensimmäisen maailmansodan aikana, minkä jälkeen se poistettiin käytöstä. Vuonna 1958 kunta osti linnoituksen, mutta se pysyi silti hylättynä. Vuonna 1998 linnoitusta uhkasi purkaminen, jolloin kuntalaiset perustivat yhdistyksen pelastamaan linnoituksen. Yhdistyksen vapaaehtoisryhmä teki kymmeniä tuhansia työtunteja, ja kunta rahoitti rakennusmateriaalit ja toimitti työkoneita. Linnoitus onnistuttiin entisöimään, ja nykyään siellä käy paljon vierailijoita.

## Lähteet

## Aiheesta muualla
Ernest Becker

**Ernest Becker** (27. syyskuuta 1924 Massachusetts – 6. maaliskuuta 1974) oli yhdysvaltalainen kulttuuriantropologi.

Becker syntyi juutalaiseen perheeseen Massachusettsissa ja palveli toisessa maailmansodassa jalkaväessä. Valmistuttuaan Syracusen yliopistosta hän liittyi Yhdysvaltain suurlähetystön palvelukseen Pariisissa. Becker palasi kuitenkin opiskelemaan kulttuuriantropologiaa Syracusen yliopistoon, jossa hänen mielenkiintonsa pian keskittyi filosofiseen antropologiaan. Hän sai opetusta Douglas Haringilta ja väitteli filosofian tohtoriksi vuonna 1960. Hänen väitöskirjansa oli *Zen: A Rational Critique*. Becker aloitti antropologian opettamisen psykiatrian laitoksella Syracusen Upstate Medical Centerissä, jossa hän tutustui psykiatri Thomas Szasziin. Hän sai vaikutteita Szaszin kritiikistä psykiatrian lääketieteellistä mallia kohtaan. Szaszin työtä käytettiin hyödyksi pakkohoidon kritiikissä, ja Szasz joutui luopumaan opetustyöstään lääketieteen oppilaitoksessa. Becker piti tätä akateemisen vapauden rajoittamisena ja asettui puolustamaan Szaszia. Myös hän itse joutui lähtemään. Becker vietti vuoden Roomassa.

Palattuaan Yhdysvaltoihin Becker alkoi vuonna 1964 opettaa kasvatustieteen ja sosiologian laitoksilla Syracusen yliopistossa. Hän kannatti kansalaisoikeusliikettä, vastusti Vietnamin sotaa ja yhtyi opiskelijoiden kritiikkeihin autoritaarisia opetuskäytäntöjä kohtaan. Becker siirtyi vuonna 1965 Kalifornian yliopistoon Berkeleyhyn sosiologian laitokselle ja sitten saman yliopiston antropologian laitokselle. Tämän jälkeen hän opetti sosiaalipsykologiaa San Francisco State Universityssa. Vuonna 1969 Becker siirtyi Simon Fraser Universityyn Kanadaan. Hän kritisoi luonnontieteellisten metodien ja tiukan empiirisen lähestymistavan soveltamista sosiaalitieteisiin. Monet yliopistomaailman toimijat pitivät Beckerin lähestymistapaa epätieteellisenä, eikä esimerkiksi Kalifornian yliopisto Berkeleyssa uusinut hänen sopimustaan, vaikka yli 2&nbsp;000 opiskelijaa allekirjoitti vetoomuksen hänen työnsä jatkamisen puolesta.

Becker julkaisi vuonna 1964 kirjan *The Revolution in Psychiatry*. Hän julkaisi ensimmäisen version teoksestaan *The Birth and Death of Meaning* vuonna 1962 ja uudistetun version vuonna 1971. Becker sai vaikutteita ajatteluunsa Otto Rankilta. Hänelle myönnettiin vuonna 1974 postuumi Pulitzer-palkinto teoksesta *The Denial of Death* (1973). Siinä hän esittää perusmotivaationa ihmisen käyttäytymiselle biologisen tarpeen hallita kuolemanpelkoa. Beckerin mukaan kulttuurin merkittävä tehtävä oli tapojen tarjoaminen kuoleman kieltämiseen. Uskonto ei Beckerin mukaan ollut nykymaailmassa vakuuttava, mutta hän ei uskonut myöskään tieteen voivan tarjota elämälle tarkoituksenmukaisuutta. Hänen mukaansa ihmiset tarvitsivat uusia vakuuttavia illuusioita, jotka tarjoaisivat symbolista kuolemattomuutta. Becker sai loppuvuodesta 1972 suolistosyövän diagnoosin. Hän kuoli sairauteensa 49-vuotiaana. Häneltä ilmestyi vuonna 1975 postuumisti teos *Escape from Evil*, joka on jatko-osa teokselle *The Denial of Death*.

## Lähteet
William Close

**William Taliaferro Close** (7. kesäkuuta 1924 Greenwich, Connecticut – 15. tammikuuta 2009 Big Piney, Wyoming) oli yhdysvaltalainen lääkäri, joka oli keskeisessä asemassa ensimmäisen ebolaepidemian hallinnassa vuonna 1976 Zairessa.

Close varttui Ranskassa ja kävi kouluja Isossa-Britanniassa sekä Yhdysvalloissa. Hän pääsi Harvard Collegeen vuonna 1941. Vuonna 1943 hän aloitti asepalveluksen Yhdysvaltain maavoimien lentojoukoissa toisessa maailmansodassa. Close sai lääketieteellisen oppiarvonsa Columbian yliopistosta ja harjoitteli Manhattanin Roosevelt Hospitalissa. Hän liittyi Moraalinen varustautuminen -uskonliikkeeseen vuonna 1954 ja siirtyi perheineen sen päämajaan Sveitsiin. Close lähti vuonna 1960 liikkeen palveluksessa Zaireen, jossa hän työskenteli yksityisenä lääkärinä ja johti Kinshasan Mama Yemo -sairaalaa. Hän työskenteli julkisen terveydenhuollon laajentamiseksi Zairen maaseudulle.

Close oli ebolaepidemian puhjetessa Mobutu Sese Sekon henkilökohtainen lääkäri ja armeijan päälääkäri. Hän sai ebolaepidemian hallintaan Mobutun poliittisen ja logistisen tuen. Close kuitenkin pettyi hallitsijan korruptioon ja alkoi kokea vaikeuksia yhteyden saamisessa tähän. Hän poistui maasta vuonna 1977 ja työskenteli sen jälkeen lääkärinä Big Pineyssa. Hän julkaisi neljä kirjaa, joihin sisältyy kuvauksia hänen vaiheistaan Afrikassa ja Wyomingissa. Close sai kaksi poikaa ja kolme tytärtä, joiden joukossa on näyttelijä Glenn Close.

## Lähteet
Olavi Uusitalo

**Olavi Herman Uusitalo** (s. 22. maaliskuuta 1954) on suomalainen diplomi-insinööri, kauppatieteilijä ja emeritusrofessori.

Olavi Uusitalo valmistui diplomi-insinööriksi Tampereen teknillisestä korkeakoulusta 1980 ja kauppatieteen lisensiaatiksi Helsingin kauppakorkeakoulusta 1995, missä hän myös väitteli samana vuonna kauppatieteen tohtoriksi.

Uusitalo oli Nokian kondensaattoritehtaan suunnitteluinsinööri 1979–1983, Kemppi-yhtiön tuotekehitysinsinööri ja aluevientipäällikkö 1983–1987, Sampo-yhtiöiden riskienhallinnan asiantuntija 1987–1989 ja Kone Wood -yhtiön aluevientipäällikkö 1989–1991. Hän toimi Teknillisen korkeakoulun Lahden toimintakeskuksen projektipäällikkönä 1991–1992 ja oli Jyväskylän yliopiston taloustieteen laitoksella apulaisprofessori ja professori 1996–2001 ja sitten Tampereen teknillisen korkeakoulun, myöhemmin Tampereen teknillinen yliopisto, teollisuustalouden, erityisesti markkinoinnin professori.

## Lähteet
Rallin kunniagalleria

**Rallin kunniagalleria** () on Suomessa sijaitseva kunniagalleria kuuluisille ja menestyneille rallikuljettajille sekä -vaikuttajille. Galleria perustettiin vuonna 2010 ja se sijaitsee Rallimuseossa Mobiliassa, jossa on esillä kunniagalleriaan valittuja henkilöitä. Vuosittain uusia jäseniä nimitetään Suomen MM-rallin yhteydessä. Museon tarkoituksena on kunnioittaa menestyneitä, uransa lopettaneita rallitähtiä ja vaikuttajia. Kunniagalleriaan nimetään uusia jäseniä vuosittain. Valinnoista vastaa kansainvälinen komitea, jota johtaa AKK-Motorsport. 

## Jäsenet

Lähde:

## Lähteet
Hunter (etunimi)

**Hunter** on muun muassa seuraavien henkilöiden etunimi:

Suomessa oli 10. marraskuuta 2025 alle 121 Hunter-nimistä henkilöä. 
* Hunter Pence (s. 1983), yhdysvaltalainen baseballpelaaja
* Hunter Biden (s. 1970), yhdysvaltalainen asianajaja ja lobbari
* Hunter Carson (s. 1975), yhdysvaltalainen näyttelijä
* Hunter Parrish (s. 1987), yhdysvaltalainen 
* Hunter Sansone (s. 1993), yhdysvaltalainen näyttelijä
* Hunter Schafer (s. 1998), yhdysvaltalainen malli, näyttelijä ja LGBTQ-aktivistinäyttelijä
* Hunter Shinkaruk (s. 1994), kanadalainen jääkiekkoilija
* Hunter Skinner (s. 2001), yhdysvaltalainen jääkiekkoilija
* Hunter S. Thompson (1937–2005), yhdysvaltalainen kirjailija ja toimittaja
* Hunter Tylo (oik. Deborah Jo Hunter, s. 1962), yhdysvaltalainen malli ja näyttelijä

## Lähteet
Walter Nolen

**Walter Nolen III** (s. 14. lokakuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on puolustuksen linjamies. Nolen edustaa NFL-joukkue Arizona Cardinalsia. Ennen NFL-uraansa hän edusti Texas A&M University -yliopiston ja Mississippin yliopiston joukkueita. Cardinals varasi hänet ensimmäisellä kierroksella 16. varausvuorolla . 

Kesäkuussa 2025 Nolen teki Cardinalsin kanssa nelivuotisen ja yhteensä 19,3 miljoonan dollarin arvoisen tulokassopimuksen.

Nolen on pelannut kaksi NFL:n runkosarjan ottelua. Näissä otteluissa hänellä on yhteensä kuusi taklausta, yksi pelinrakentajan säkitys ja kaksi iskua pelinrakentajaan. Uran tilastot päivitetty kauden 2025 kymmenennen peliviikon jälkeen 13. marraskuuta 2025.

## Lähteet
Björn Nordqvist

**Björn Nordqvist** (s. 6. lokakuuta 1942 Hallsberg) on ruotsalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on oikeajalkainen ja pituudeltaan 178-senttimetrinen. Hän pelasi Ruotsin A-maajoukkueessa 115 ottelua, mikä oli marraskuussa 2025 joukkueen historian yhdeksänneksi suurin lukema. Nordqvistille myönnettiin vuonna 1968 Ruotsin parhaan miespelaajan Guldbollen-palkinto.

Nordqvist seurajoukkueisiin lukeutuivat Ruotsissa IFK Norrköping (1961–1972), IFK Göteborg (1975–1978), Örgryte IS (1980–1983) ja Landskrona BoIS (1984). Hän voitti IFK Norrköpingin riveissä muun muassa Ruotsin liigamestaruuden 1962 ja 1963 sekä Ruotsin cupin 1969. Kotimaansa lisäksi Nordqvist pelasi kolme vuotta PSV Eindhovenissa. Hän voitti joukkueessa kerran sekä Alankomaiden liigamestaruuden että Alankomaiden cupin. Hän pelasi vuosina 1979–1980 yhdysvaltalaisessa Minnesota Kicksissä.

Nordqvist pelasi ensimmäistä kertaa Ruotsin A-maajoukkueessa toukokuussa 1963 pelatussa ystävyysottelussa Unkaria vastaan. Hän pelasi ensimmäistä kertaa maajoukkueensa kapteenina marraskuussa 1967 Norjaa vastaan. Hän pelasi kaksi ottelua vuoden 1970 MM-kilpailuissa, niistä toisen kapteenina Italiaa vastaan. Nordqvist pelasi viisi ottelua seuraavissa MM-kilpailuissa. Hän edusti maajoukkuettaan myös MM-kilpailuissa 1978 ja pelasi kolme ottelua. Nordqvistin maajoukkueotteluista 72 tuli ystävyysotteluista, 18 EM-karsinnoista, 15 MM-karsinnoista ja kymmenen MM-lopputurnauksista.

## Lähteet

## Aiheesta muualla
Antti Nieminen

**Antti Nieminen** -nimisiä henkilöitä ovat:

* Antti Nieminen (1924–2007), taidemaalari ja taidegraafikko
* Antti Nieminen (1928–1972), jalkapalloilija
* Antti Nieminen (s. 1975), seppämestari ja kuvataiteilija.
Syvännelestikalat

**Syvännelestikalat** (Bathygadidae) on turskakaloihin kuuluva kalaheimo. Heimon lajeja tavataan syvistä vesistä kaikista valtameristä. Aiemmin syvännelestikalalajit on luettu kuuluvaksi lestikalojen heimoon.

## Lajit ja anatomia
Syvännelestikaloihin kuuluu kaksi sukua *Bathygadus* ja *Gadomus*, joissa on yhteensä 26 lajia. Lisäksi tunnetaan fossiileita kolmesta suvusta *Bolbocara*, *Palaeobathydus* ja *Probathygadus*. Heimon laji voivat kasvaa suurimmillaan noin 60–65 cm pitkiksi ja ovat ruumiinmuodoltaan pitkänomaisia ja pyrstöä kohden voimakkaasti suippenevia. Kaloilla on kaksi selkäevää, joista taaempi on pidempi ja korkeampi kuin etumainen. Syvännelestikaloilla ei ole pyrstöevää. Lajien suu on suuri ja leveä. *Gadomus*-suvun lajeilla on leuassa viiksisäie, mutta *Bathygadus*-suvun lajeilla ei.

## Levinneisyys ja elintavat
Syvännelestikaloja tavataan lämpimistä ja lauhkeista vesistä niin Atlantista, Intian valtamerestä kuin Tyynestämerestäkin. Ne puuttuvat vain Tyynenmeren itäosista. Heimon lajit elävät lähellä pohjaa 100–3&nbsp;000 metrin syvyydessä. Syvännelestikalojen ravintoa ovat äyriäiset. Syvännelestikaloja saadaan sivusaaliina kalastettaessa muita taloudellisesti arvokkaampia kaloja.

## Lähteet
Kerstin Jorna

**Kerstin Jorna** on saksalainen virkamies ja Euroopan komission sisämarkkinoista, teollisuudesta, yrittäjyydestä ja pk-yrityksistä vastaavan pääosaston (DG GROW) pääjohtaja. Hän on työskennellyt Euroopan komissiossa eri tehtävissä vuodesta 1990 lähtien, muun muassa useiden komissaarien kabinetin päällikkönä ja johtotehtävissä muun muassa immateriaalioikeuksien, innovaatioiden, sisämarkkinapolitiikan ja sääntelyn parissa.​

## Tausta ja koulutus
Jorna on opiskellut oikeustiedettä Bonnissa ja Hampurissa sekä suorittanut jatko-opintoja College of Europessa Bruggessa. Hän puhuu sujuvasti saksaa, englantia, ranskaa ja hollantia sekä hallitsee espanjaa.​​ Ennen virkauraansa komissiossa Jorna oli akateeminen avustaja Hampurin oikeustieteellisessä tiedekunnassa. Hänellä on oikeustieteen tutkinto Hampurin yliopistosta ja diplomi eurooppalaisista jatko-opinnoista Bruggen Eurooppa-yliopistosta.

## Virkaura
Jornan ura Euroopan komissiossa alkoi vuonna 1990. Hän on toiminut useissa tehtävissä, muun muassa tavaroiden vapaasta liikkuvuudesta vastavan DG MARKT -yksikön apulaispäällikkönä, Nizzan sopimusta koskevan neuvotteluryhmän jäsenenä, komissaari Michel Barnierin kabinetin jäsenenä sekä varapuheenjohtaja Jacques Barrot'n kabinettipäällikkönä. Vuosina 2016–2020 Jorna on ollut talous- ja rahoitusasioiden pääosaston apulaispääjohtaja. Hänen vastuualueisiinsa ovat kuuluneet muun muassa EU:n jäsenvaltioiden makrotalouden seuranta, rakenneuudistukset, rahoitusasiat, mukaan lukien Euroopan investointiohjelma, sekä koordinointi kansainvälisten rahoituslaitosten kanssa.

Pääjohtajana Jorna vastaa muun muassa sisämarkkinoiden kehittämisestä, teollisuuspolitiikasta, pk-yritysten tukemisesta, hiilestä irtautumisesta ja digitalisaatiosta.​Hänellä on taustaa muun muassa makrotaloudellisesta valvonnasta, rakenneuudistuksista ja rahoitusasioista, ml. yhteys kansainvälisiin rahoituslaitoksiin ja Euroopan investointipankin hallintotehtäviin.​

Jorna on painottanut uusien teknologioiden, kuten vedyn, merkitystä Euroopan strategisessa riippumattomuudessa erityisesti sen jälkeen kun tuonti Venäjältä ja Kiinasta on vaikeutunut.​​

## Lähteet
Henry Lindahl

**Henry Johan Robert Lindahl** (16. syyskuuta 1919 Helsinki – 20. marraskuuta 1985 Kööpenhamina, Tanska) oli suomalainen jääkiekkoilija. Hän pelasi jääkiekkouransa helsinkiläisissä HJK:ssa ja Karhu-Kissoissa. Jatkosodan sotavuodet hän taisteli Saksan itärintamalla suomalaisessa SS-vapaaehtoisptaljoonassa.

## Ura jääkiekkoilijana - mukana MM-kisoissa 1939

Lindahl pelasi jääkiekkouransa vuodesta 1936 alkaen helsinkiläisessä HJK:ssa. Jääkiekon pääsarjaa Lindahl pelasi puolustajana seitsemän kautta vuosina 1936-1949, ja niissä hän sai HJK:n riveissä kolme hopeaa kausina 1938, 1939 ja 1941. Kaikkiaan hän pelasi 41 pääsarjaottelua ja teki niissä kahdeksan maalia. Syksyllä 1948 Lindahl siirtyi opiskelemaan Tšekkoslovakiaan Prahaan ja samalla hän pelasi kaksi ottelua prahalaisessa jääkiekkojoukkueessa I. ČLTK. Jääkiekkourallaan hän pelasi Suomen jääkiekkomaajoukkueessa, joka osallistui ensimmäisen kerran MM-kisoihin Sveitsissä keväällä 1939. Kaikkiaan hän pelasi urallaan yhdeksän A-maaottelua.

## Sotavuodet - SS-sotilaaksi ja yhteistyössä Valpon kanssa

Talvisodan aikaan Lindahl toimi sotapoliisina ja sodan loppuvaiheessa ja välirauhan alussa hän kävi aliupseerikurssin.

Henry Lindahl palveli ja soti SS-Wiking-divisioonan suomalaisessa SS-vapaaehtoispataljoonassa (*Finnischen Freiwilligen Bataillon der Waffen SS)* Saksan itärintamalla vuosina 1941–1944. Valpon virkailija Ari Kauhanen rekrytoi Lindahlin tiedottajakseen suomalaisten SS-miesten keskuuteen toimien tehtävässä vuoteen 1944.

Henry Lindahl pääsi Valpon palvelukseen vuonna 1944 huolimatta SS-taustastaan ja siitä, että oli jäänyt Saksaan suomalaisen SS-pataljoonan palauttamisen jälkeen. Kuulustelussa hän selvitti Saksaan jäämisen johtuneen haavoittumisestaan; hän oli ollut Saksassa sairaalassa, kun pataljoona oli palautettu Suomeen. Kun Lindahl oli sanonut haluavansa myös lähteä, olivat saksalaiset todenneet hänen silloin menettävän oikeutensa anoa Saksan valtiolta korvausta haavoittumisestaan. Tämän vuoksi hän päätti jäädä Saksaan, mutta pääsi Suomeen muutaman kuukauden kuluttua. Tammikuun puolivälissä 1944 hänet otettiin Valpon palvelukseen, mutta pesti ei ollut pitkä. 

## Sodan jälkeen poliittisena pakolaisena Ruotsissa

Syyskuussa 1944 hän pakeni erään Valpon esittelijän kanssa Ruotsiin, kun esittelijä oli todennut muuttuvan tilanteen sitä vaativan. Ruotsissa Lindahl ehti olla internoimisleirillä kuukauden ennen kuin hänen käskettiin poistua maasta. Ennen sodan loppumista hänen ei kuitenkaan tarvinnut lähteä. Lindahl palasi Suomeen maaliskuussa 1946, jolloin hänet pidätettiin ja vietiin kuulusteluihin maasta pakenemisen vuoksi.

## Yksityiselämä

Henry Lindahl avioitui kesällä 1944 taitoluistelija Kirsti Linnan kanssa. Avioliitto päättyi vuonna 1946. Heidän lapsensa on Ernos-yhtyeen solisti-kosketinsoittaja Erno Lindahl (s. 1944).

## Lähteet
9478 Caldeyro

**9478 Caldeyro (2148 P-L)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidi on nimetty uruguaylaisen Roberto Caldeyro Barcian (1921–1996) muistoksi.

## Lähteet
Paxtaobod

**Paxtaobod** on kaupunki ja samannimisen piirin hallinnollinen keskus Andijonin alueella Uzbekistanissa. Se sijaitsee Karadarjan ja sen sivujoen Tentaksoyn välissä 44 kilometriä Andijonista koilliseen. Kaupungissa oli 34&nbsp;400 asukasta vuonna 2016.

Vuonna 1975 perustetun kaupungin nimenä oli aikaisemmin Qoʻqon qishloq. Sen lähellä sijaitsee Andijonista johtavan sivuradan pääteasema Tentaksoy. Paxtaobodissa on puuvillankäsittelylaitos ja muuta maataloustuotteiden jalostusta. Piirissä viljellään puuvillaa, viljaa, vihanneksia ja hedelmiä.

## Lähteet
CPV-viitenumero

**CPV-viitenumero** eli CPV-koodi (, ) on eurooppalainen luokittelujärjestelmä, jolla kuvataan julkisten hankintojen kohdetta yhtenäisellä ja standardoidulla tavalla. CPV-koodit auttavat hankintaviranomaisia ja tarjoajia tunnistamaan kilpailutettavan tavaran, palvelun tai urakan mahdollisimman tarkasti. CPV on Euroopan komission hyväksymää hankintasanaston luokittelujärjestelmä. CPV-koodit sisältävät tuhansia nimikkeitä yhdeksän numeron tarkkuudella.

* 2-numerotaso, koodin kaksi ensimmäistä numeroa (XX000000-Y);
* 3-numerotaso, koodin kolme ensimmäistä numeroa (XXX00000-Y);
* 4-numerotaso, koodin neljä ensimmäistä numeroa (XXXX0000-Y);
* 5-numerotaso, koodin viisi ensimmäistä numeroa (XXXXX000-Y);

Kukin kolmesta viimeisestä numerosta täsmentää edelleen kutakin 5-numerotasoa. Yhdeksäs numero on tarkistusnumero.

Lisäsanastoa voidaan käyttää hankintasopimuksen kohteen kuvauksen täydentämiseksi. Se koostuu aakkosnumeerisesta koodista, jota vastaa nimike, jonka avulla voidaan edelleen täsmentää hankittavan hyödykkeen ominaisluonnetta tai käyttökohdetta.

Aakkosnumeerinen koodi koostuu:
* ensimmäisestä tasosta, joka käsittää pääluokkaa vastaavan kirjaimen;
* toisesta tasosta, joka käsittää neljä numeroa, joista kolme ensimmäistä ilmoittaa osaluokan ja joista viimeinen on tarkistusnumero

## Lähteet
Söngvakeppnin 2016

**Söngvakeppnin 2016** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 2016. Kilpailu järjestettiin avoimena kilpailuna, johon lähetettiin 260 kappaletta. Kappaleista 12 valittiin kilpailuun. Kilpailijat julkaistiin 11. joulukuuta 2015.

Kilpailu koostui kahdesta semifinaalista ja finaalista. Semifinaalit kilpailtiin 6. ja 13. helmikuuta ja finaali 20. helmikuuta. Kilpailun sääntöjen mukaan kappaleet tuli esittää semifinaaleissa islanniksi ja finaalissa kielellä, jolla kappale oli tarkoitus esittää kansainvälisessä Eurovision laulukilpailussa. Kummassakin semifinaalissa kilpaili kuusi kappaletta, joista äänestettiin puhelinäänestyksellä kolme finaaliin. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät ja raati äänestivät yhdessä kaksi kappaletta superfinaaliin. Superfinaalissa puhelinäänestäjät äänestivät voittajan. Kilpailun voitti Gréta Salóme Stefánsdóttir kappaleella "Hear Them Calling".

## Kilpailun kulku
### Ensimmäinen semifinaali
Ensimmäinen semifinaali kilpailtiin 6. helmikuuta.

### Toinen semifinaali
Toinen semifinaali kilpailtiin 13. helmikuuta.

### Finaali
Finaali kilpailtiin 20. helmikuuta. Elísabet Ormslev esitti finaalissa kappaleensa islanniksi, loput englanniksi. Kilpailijoiden lisäksi finaalin vierailevina tähtinä esiintyivät Sandra Kim ja Loreen. Raatiäänestyksessä Islanti oli jaettu kuuteen alueeseen, joista jokaisesta oli raadissa mukana kolme jäsentä, yhteensä raadin jäseniä oli siis 18.

## Lähteet
*

### Viitteet
Qorasuv

**Qorasuv** on kaupunki Andijonin alueen Qoʻrgʻontepan piirissä Uzbekistanissa. Se sijaitsee Kirgisian rajalla 6 kilometriä Qoʻrgʻontepasta ja 50 kilometriä Andijonista itään. Kaupungissa oli 33&nbsp;000 asukasta vuonna 2016.

Paikkakunnan nimenä oli aluksi Vorošilovo ja myöhemmin 1990-luvun alkuun saakka Iljitšovsk. Siitä tuli kaupunki vuonna 1980.

Qorasuv muodostaa yhtenäisen taajama-alueen Kirgisian puolella sijaitsevan Kara-Suun kaupungin kanssa. Sen kautta kulkee maantie ja rautatie. Kaupungissa on raja-asema, ja sen tärkein elinkeino on rajaliikenne- ja kauppa.

## Lähteet
Mikael Björnberg

**Mikael Björnberg** (4. tammikuuta 1965 Helsinki – 17. marraskuuta 2000 Hausjärvi) oli suomalainen fyysikko. Vuonna 1995 hän väitteli tohtoriksi Helsingin yliopistossa teoreettisen ydinfysiikan alalta.

Vuosina 1997–1998 hän oli vierailevana tutkijana Los Alamos National Laboratoryssa. Sen jälkeen hän työskenteli Valtion teknillisessä tutkimuskeskuksessa (VTT). Hän toimi Suomen edustajana OECD:n ydinjätekysymyksistä vastaavassa asiantuntijaryhmässä. Björnberg kuului myös sukuyhtiö Myllykosken hallitukseen.

Mikael Björnberg kuoli lento-onnettomuudessa vuonna 2000 Hausjärvellä. Hän oli kuollessaan 35-vuotias. Hänen muistokseen Suomen Tiedeseura perusti vuonna 2002 FT Mikael Björnbergin muistorahaston, josta vuosittain jaetaan palkintoja nuorille, ansioituneille teoreettisille fyysikoille. Palkinto jaettiin ensimmäisen kerran vuonna 2004.

## Lähteet
Kaikkien pyhien kirkko (Hollingbourne)

**All Saints' Church** on kirkkorakennus Hollingbournen kylässä Englannissa. Se suojeltiin Grade I -tasolla 26. huhtikuuta 1968.

Kirkossa on useita Culpeperin suvun muistomerkkejä. Eteläisen käytävän eteläseinällä on Philippa Culpeper muistolaatta (k. 1630) ja lähellä John Culpeperin (k. 1719) sekä Samuel Plummerin (k. 1705) laatat. Myös Barnhamin suvulla on muistolaatta.

## Lähteet
Qoʻrgʻontepa

**Qoʻrgʻontepa** on kaupunki ja samannimisen piirin hallinnollinen keskus Andijonin alueella Uzbekistanissa. Se sijaitsee Shahrixonsoy- ja Andijonsoyjokien välissä 41 kilometriä Andijonista itään. Kaupungissa oli 30&nbsp;800 asukasta vuonna 2016.

Qoʻrgʻontepan kautta kulkee maantie ja rautatie (Savayn asema). Vuonna 1976 perustetussa kaupungissa toimii puuvillankäsittelylaitos, Taškentin instrumenttitehtaan osasto sekä kevyttä- ja elintarviketeollisuutta. Piirissä viljellään puuvillaa, viljaa, vihanneksia ja hedelmiä.

## Lähteet
Petr

**Petr** on miehen etunimi. Se on tšekin kielessä käytetty muoto kansainvälisesti tunnetusta *[[Pietari (nimi)|Pietari]]*-nimestä. 

Petr on myös translitterointiasu, jota toisinaan käytetään venäläisestä *[[Pjotr]]* (Петр) -nimestä.

## Tunnettuja Petr-nimisiä

* Petr Altrichter (s. 1951), tšekkiläinen kapellimestari
* Petr Bříza (s. 1964), tšekkiläinen jääkiekkoilija
* Petr Buzek (s. 1977), tšekkiläinen jääkiekkoilija
* Petr Bystron (s. 1972), saksalainen poliitikko
* Petr Čajánek (s. 1975), tšekkiläinen jääkiekkoilija
* Petr Čáslava (s. 1979), tšekkiläinen jääkiekkoilija
* Petr Čech (s. 1982), tšekkiläinen jalkapalloilija
* Petr Čermák (s. 1942), tšekkiläinen soutaja
* Petr Chelčický (n. 1390–1460), tšekkiläinen uskonnollinen vaikuttaja
* Petr Eben (1929–2007), tšekkiläinen säveltäjä
* Petr Esterka (1935–2021), tšekkiläinen roomalaiskatolinen piispa
* Petr Fiala (s. 1964), tšekkiläinen poliitikko
* Petr Frydrych (s. 1988), tšekkiläinen keihäänheittäjä
* Petr Ginz (1928–1944), tšekkiläinen holokaustin uhri
* Petr Hába (s. 1965), tšekkiläinen shakinpelaaja
* Petr Holík (s. 1992), tšekkiläinen jääkiekkoilija
* Petr Hrbek (s. 1969), tšekkiläinen jääkiekkoilija
* Petr Hubáček (s. 1979), tšekkiläinen jääkiekkoilija
* Petr Jiráček (s. 1986), tšekkiläinen jalkapalloilija
* Petr Kalina (s. 1997), tšekkiläinen jääkiekkoilija
* Petr Kalus (s. 1987), tšekkiläinen jääkiekkoilija
* Petr Klíma (s. 1964), tšekkiläinen jääkiekkoilija
* Petr Kment (1942–2013), tšekkiläinen painija
* Petr Knop (s. 1994), tšekkiläinen maastohiihtäjä
* Petr Kodýtek (s. 1998), tšekkiläinen jääkiekkoilija
* Petr Korda (s. 1968), tšekkiläinen tennispelaaja
* Petr Kouba (s. 1969), tšekkiläinen jalkapalloilija
* Petr Koukal (s. 1982), tšekkiläinen jääkiekkoilija
* Petr Koukal (s. 1985), tšekkiläinen sulkapalloilija
* Petr Málek (1961–2019), tšekkiläinen haulikkoampuja
* Petr Mrázek (s. 1992), tšekkiläinen jääkiekkoilija
* Petr Nečas (s. 1964), tšekkiläinen poliitikko
* Petr Nedvěd (s. 1971), tšekkiläis-kanadalainen jääkiekkoilija
* Petr (Peter) Nemšovský (1943–2020), tšekkoslovakialainen kolmiloikkaaja
* Petr Novický (s. 1948), tšekkiläinen koripalloilija
* Petr Pavel (s. 1961), tšekkiläinen kenraali ja poliitikko
* Petr Pohl (s. 1986), tšekkiläinen jääkiekkoilija
* Petr Průcha (s. 1982), tšekkiläinen jääkiekkoilija
* Petr Rada (s. 1958), tšekkiläinen jalkapalloilija
* Petr Rosol (s. 1964), tšekkiläinen jääkiekkoilija
* Petr Stloukal (s. 1993), tšekkiläinen jääkiekkoilija
* Petr Svoboda (s. 1966), tšekkiläinen jääkiekkoilija
* Petr Svoboda (s. 1984), tšekkiläinen pika-aitajuoksija
* Petr Sýkora (s. 1976), tšekkiläinen jääkiekkoilija
* Petr Šachl (s. 1977), tšekkiläinen jääkiekkoilija
* Petr Ševčík (s. 1994), tšekkiläinen jalkapalloilija
* Petr Tenkrát (s. 1977), tšekkiläinen jääkiekkoilija
* Petr Ton (s. 1973), tšekkiläinen jääkiekkoilija
* Petr Vakoč (s. 1992), tšekkiläinen kilpapyöräilijä
* Petr Vampola (s. 1982), tšekkiläinen jääkiekkoilija
* Petr Vrána (s. 1985), tšekkiläinen jääkiekkoilija
* Petr Zámorský (s. 1992), tšekkiläinen jääkiekkoilija

## Lähteet
Aass

**Aass** on norjalainen panimo, joka sijaitsee Drammenin kaupungissa. Aassin panimon (norjaksi **Aass Bryggeri**) perusti vuonna 1834 Poul Lauritz Aass, ja se on Norjan vanhin edelleen toiminnassa oleva panimo. Panimo on tunnettu pähkinänmakuisesta jouluoluestaan (Aass Juleøl) ja kermaisesta bock-oluestaan (Aass Bokkøl).

## Lähteet
Hurt

**Hurt** tarkoittaa muun muassa seuraavia:

## Sukunimi
* Jakob Hurt (1839–1907), virolainen kansanrunouden kerääjä ja julkaisija
* John Hurt (1940–2017), yhdysvaltalainen näyttelijä
* Mary Beth Hurt (1946–2026), yhdysvaltalainen näyttelijä
* Mississippi John Hurt (1892–1966), yhdysvaltalainen muusikko
* William Hurt (1950–2022), yhdysvaltalainen Oscar-palkittu näyttelijä

## Muut
* Hurt, yhdysvaltalainen yhtye
* *[[Hurt (albumi)|Hurt]]*, saman nimisen yhtyeen esikoisalbumi
Launeen kirjasto

**Launeen kirjasto** oli Lahden Launeen kaupunginosassa toimiva yleinen kirjasto. Vuonna 1952 perustettu kirjasto sijaitsi aluksi säästöpankin tiloissa, joiden lukusaliin oli vielä muusta kirjastosta erillinen sisäänkäynti. Myöhemmissä tiloissaan entisen Launeen kansakoulun rakennuksessa kirjasto on toiminut vuodesta 1953 lähtien. Kirjasto lakkautettiin 1. tammikuuta 2026. 

Launeen kirjasto oli osa Lahden kaupunginkirjaston lähikirjastoverkkoa sekä Päijät-Hämeen kirjastojen seudullista kirjastokimppaa eli Lastu-kirjastoja. 

## Lähteet
Ingemar Erlandsson

**Bo Ingemar Erlandsson** (16. marraskuuta 1957 Glimåkra – 11. elokuuta 2022) oli ruotsalainen jalkapalloilija, joka pelasi puolustuksen vaihtelevilla pelipaikoilla. Hän oli pituudeltaan 177-senttimetrinen. Erlandsson pelasi Ruotsin A-maajoukkueessa 69 ottelua ja teki niissä kaksi maalia.

Erlandsson edusti koko peliuransa Malmö FF:ää vuodet 1976–1987. Hän voitti joukkueessa muun muassa kahdesti Ruotsin liigamestaruuden 1977 ja 1986 sekä Ruotsin cupin 1978, 1980, 1984 ja 1986. Erlandsson pelasi Ruotsin kaikki kolme ottelua vuoden 1978 MM-kilpailuissa.

## Lähteet

## Aiheesta muualla
Korsvegen

**Korsvegen** on taajama Melhusin kunnassa Trøndelagin läänissä Norjassa. Taajaman pinta-ala on 0,5 neliökilometriä ja asukasluku 590 vuonna 2024.

## Lähteet
Poytugʻ

**Poytugʻ** on kaupunki ja Izboskanin piirin hallinnollinen keskus Andijonin alueella Uzbekistanissa. Se sijaitsee 12 kilometriä Andijonista luoteeseen. Kaupungissa oli 26&nbsp;000 asukasta vuonna 2016.

Poytugʻista tuli piirikeskus vuonna 1935 ja kaupunki vuonna 1980. Siellä toimii tekstiili-, elintarvike- ja jalkineteollisuutta. Piirissä viljellään puuvillaa, viljaa, vihanneksia ja hedelmiä. Kaupungin kautta kulkee Andijonin ja Uchqoʻrgʻonin välinen maantie ja rautatie.

## Lähteet
Bo Larsson

**Bo-Göran ”Bosse” Larsson** (5. toukokuuta 1944 Malmö – 18. joulukuuta 2023) oli ruotsalainen jalkapalloilija, joka pelasi pääsääntöisesti keskushyökkääjän pelipaikalla. Hän oli pituudeltaan 178-senttimetrinen. Larsson pelasi Ruotsin A-maajoukkueessa 70 ottelua ja teki niissä 17 maalia. Hän voitti ensimmäisenä pelaajana kahdesti Guldbollen-palkinnon, joka myönnetään vuosittain Ruotsin parhaalle miespelaajalle.

Larssonin seurajoukkueisiin lukeutuivat Malmö FF (1962–1966), VfB Stuttgart (1966–1969), Malmö FF (1969–1979) ja Trelleborgs FF (1980). Hän voitti Malmön joukkueessa kuudesti Ruotsin liigamestaruuden kausina 1965, 1970, 1971, 1974, 1975 ja 1977. Hän oli liigan paras maalintekijä kausilla 1963 (17 maalia), 1965 (28 maalia) ja 1970 (16 maalia). Hän voitti Malmön riveissä myös neljästi Ruotsin cupin 1973, 1974, 1975 ja 1978. Hän pelasi Malmön edustusjoukkueessa 546 ottelua, joissa hän teki 289 maalia.

Ruotsin A-maajoukkueessa Larsson pelasi ensimmäistä kertaa syyskuussa 1964 ystävyysottelussa Norjaa vastaan ja onnistui maalinteossa. Hän pelasi joukkueensa kaikki kolme ottelua vuoden 1970 MM-kilpailuissa. Hän pelasi elokuussa 1973 ensimmäisen maajoukkueottelunsa kapteenina ystävyysottelussa Suomea vastaan. Larsson pelasi viisi ottelua MM-kilpailuissa 1974 ja oli joukkueensa kapteeni Uruguayta vastaan. Hän päätti maajoukkueuransa vuoden 1978 MM-kilpailuihin, joissa hän pelasi joukkueensa kaikki kolme ottelua. Larssonin maajoukkueotteluista 40 tuli ystävyysotteluista, 12 MM-karsinnoista, 11 MM-lopputurnauksista ja seitsemän EM-karsinnoista.

## Lähteet

## Aiheesta muualla
Melhus (taajama)

**Melhus** on taajama Melhusin kunnassa Trøndelagin läänissä Norjassa ja kuntansa hallinnollinen keskus. Taajaman pinta-ala on kolme neliökilometriä ja asukasluku 2&nbsp;408 vuonna 2024.

## Lähteet
Kulmbach

**Kulmbach** on kaupunki Baijerin osavaltiossa Saksassa. Pohjois-Baijerissa Oberfrankenissa sijaitseva Kulmbach tunnetaan muun muassa Plassenburgin linnasta ja Kulmbacher Brauerei -yhtiöstä.

## Maantiede
Kulmbach sijaitsee 19 kilometriä Bayreuthista luoteeseen. Roter Main ja Weißer Main yhdistyvät Kulmbachissa Main-joeksi. Kaupunki koostuu 76 osa-alueesta.

## Historia
Kulmbach mainitaan ensi kerran pienenä asutuksena vuosina 1028–1040 (muodossa ”kulma”). Sijainti Main-joen varrella oli suotuisa ja paikkakunta linnoitettiin Plassenburgin linnalla. Kulmbach sai kaupunkioikeudet 1231. Hohenzollernit hallitsivat kaupunkia yli 500 vuotta aina vuoteen 1806, jolloin Napoleon syrjäytti suvun. Niin ikään 1806 Kulmbachia hallitsivat preussilaiset, mutta baijerilaiset miehittivät kaupungin. Vuonna 1810 Baijeri sai Kulmbachin omakseen. Vuosina 1902–1976 Kulmbachiin tehtiin useita kuntaliitoksia.

## Talous ja liikenne
Kulmbachissa tuotetaan runsaasti juoma- ja elintarvikkeita. Vuonna 1856 perustettu Ireks-yhtiö valmistaa muun muassa maltaita, aromeja ja jäätelötuotteita. Kulmbachin halki kulkee Bamberg–Hof-rautatie, jonka varrella sijaitsee Kulmbachin rautatieasema, Bahnhof Kulmbach. Maantiet Bundesstraße 85 ja Bundesstraße 289 kohtaavat Kulmbachissa.

## Lähteet

## Aiheesta muualla
*Kulmbach, Baijeri, Saksa — Sunrise, Sunset, and Daylength
Georgsmarienhütte

**Georgsmarienhütte** on kaupunki Ala-Saksin osavaltiossa Saksassa. Kaupungin historiallisia muistomerkkejä on 1100-luvulla rakennettu Kloster Oeseden luostarikirkko.

## Maantiede
Georgsmarienhütte sijaitsee kahdeksan kilometriä Osnabrückista etelään.

## Historia
Mündrup perustettiin noin vuonna 1170. Suurin kunta Oesede perustettiin 800-luvulla, mutta sen kehitys alkoi vasta paikkakunnan teollistuttua. Georgsmarienhütte perustettiin 1860. Holzhausenista on ensimmäinen maininta vuodelta 1147. Vuonna 1970 kuusi kuntaa (Oesede, Georgsmarienhütte, Holzhausen, Harderberg, Kloster Oesede ja Holsten-Mündrup) liittyivät yhteen ja ne saivat Ala-Saksin osavaltiolta kaupunkioikeudet 19. syyskuuta 1970.

Georgsmarienhütten rakennuskantaa edustaa muun muassa Villa Stahmer, joka toimii kaupunginmuseona. Se rakennettiin vuonna 1900.

## Talous ja liikenne
Georgsmarienhütten yrityksiä on teräksentuottaja Georgsmarienhütte Holding GmbH. Huonekaluja valmistaa Wiemann Möbel ja suklaata Gustav Berning. Kaupungin halki kulkee rautatieosuus Brackwede–Osnabrück, jolla on pysäkit Oesedessä ja Kloster Oesedessä. Bundesstraße 51 ja Bundesautobahn 30 muodostavat liittymän kaupungin pohjoispuolelle. Kaupungin itäosan halki kulkee Bundesautobahn 33.

## Lähteet

## Aiheesta muualla
*Georgsmarienhütte, Ala-Saksi, Saksa — Sunrise, Sunset, and Daylength
William Huskisson

**William Huskisson** (1770–1830) oli englantilainen poliitikko. Hän sai kasvatuksensa Pariisissa. Hän oli 1789 mukana Bastiljin valtauksessa.

Huskisson palasi 1792 Englantiin, ja hänestä tuli 1796 parlamentin jäsen. Hän toimi myös hallinnossa, muun muassa verokamarin (treasury) sihteerinä 1804–1806 ja 1807–1809. Hän oli vuodesta 1814 privy councilin jäsen ja metsähallituksen päällikkö, 1823 kauppaministeri ja vuodesta 1827 siirtomaiden valtiosihteeri, kun hänen ystävästään George Canningista tuli pääministeri. Hän on ensimmäinen huomattava valtiomies, joka talouskysymyksissä kannatti Adam Smithin ja vapaamielisen koulukunnan mielipiteitä. Ministerinä ollessaan hän sai suojstullijärjestelmän ja purjehdussäännön määräykset lievennetyiksi ja valmisti siten vapaakauppajärjestelmän vastaista valtaanpääsyä Englannissa. Hän luopui ministerin tehtävästä 1828 riitaannuttuaan silloisen pääministerin Arthur Wellesley Wellingtonin kanssa.

Huskisson kuoli jäätyään 1830 Liverpoolin–Manchesterin-radan vihkiäisissä junan alle.

## Lähteet

## Aiheesta muualla
Alattio (kaupunki)

**Alattio** (), tunnettu myös nimellä **Nordlysbyen**, on taajama Alattion kunnassa Finnmarkin läänissä Norjassa. Taajaman pinta-ala on 9,8 neliökilometriä ja asukasluku 16&nbsp;269 vuonna 2023.

## Lähteet
Forsøl

**Forsøl** on entinen taajama Hammerfestin kunnassa Finnmarkin läänissä Norjassa. Taajaman pinta-ala oli 0,14 neliökilometriä ja asukasluku 202 vuonna 2020.
## Lähteet

## Aiheesta muualla
Roschier Asianajotoimisto

**Roschier Asianajotoimisto Oy** on suomalainen liikejuridiikan asianajotoimisto. Roschier perustettiin alunperin vuonna 1936, ja se on liikevaihdoltaan ja henkilöstöltään Suomen suurin asianajotoimisto. Toimisto sijaitsee Kasarmikadulla Helsingissä. Lisäksi Roschierilla on toinen toimisto Tukholmassa, joka muodostaa konsernin Suomen toimiston kanssa.

## Historia
Roschierin perusti vuonna 1936 asianajaja Åke Roschier-Holmberg, joka oli samana vuonna hankinnut omistukseensa Lars Gestrinin ja Suomen ensimmäisenä naispuolisena asianajajana tunnetun Agnes Lundellin asianajotoimistot. Toimistoon liittyi asianajaja Arne Waselius ensin apulaisena vuonna 1944 ja sitten osakkaana vuonna 1947, jolloin toimiston nimeksi tuli Roschier-Holmberg & Waselius. Roschier-Holmberg ja Waselius hoitivat toimistoa yhdessä noin 30 vuotta, kunnes Roschier-Holmberg luopui osakkuudesta jäädessään eläkkeelle vuonna 1976.

Roschier alkoi laajentumaan 1970-luvulta alkaen, jolloin toimiston osakkaiden ja muiden lakimiesten määrä lähti kasvamaan. Toimiston palvelukseen otettiin ensimmäinen naispuolinen juristi vuonna 1980. Toimiston työskentelyä, hallintoa ja taloudenpitoa pyrittiin uudistamaan ulkomaisten asianajotoimistojen esikuvien mukaisesti. Roschier perusti sivutoimistot Lontooseen vuonna 1993 ja Vaasaan vuonna 1994. 1990-luvun puolivälissä toimistolla oli jo 40 lakimiestä ja osakkaiden määrä oli kasvanut kolmesta tai neljästä yli kaksinkertaiseksi. Vuonna 2004 Roschier sopi yhteistyöstä kolmen balttilaisen asianajotoimiston kanssa RoschierRaidla -brändin alla. Vuonna 2005 Roschier perusti oman toimiston Ruotsissa ensimmäisenä suomalaisena asianajotoimistona. 2000-luvun lopulla Roschierista oli tullut yksi Suomen suurimmista ja kannattavimmista asianajotoimistoista ja sillä oli yli 20 osakasta ja yli sata lakimiestä. 2010- ja 2020-luvuilla Roschier on ollut selvästi suurin asianajotoimisto Suomessa.

## Lähteet
* 
* Ylöstalo, Matti: *Roschier-Holmberg & Waselius: Suomalaisen asianajotoimiston vaiheita 1936–1996*. Teoksessa 

### Viitteet
Virpi Pahkinen

**Virpi Pahkinen** (s. 16. joulukuuta 1966) on suomalainen koreografi ja tanssija. 

## Tausta
Virpi Pahkisen isä on tilastotieteilijä Erkki Pahkinen. Hänen äitinsä oli psykologian tohtori Tuula Pahkinen ja siskonsa tanssija Metsälintu Pahkin. Jyväskylästä lähtöisin oleva Pahkinen siirtyi 1980-luvun lopulla opiskelemaan Ruotsiin Danshögskolaniin, mistä hän valmistui koreografiksi 1992. Vuodesta 1991 hän tanssi Dramatenissa, ensimmäisen kerran Ingmar Bergmanin ohjaamassa *[[Peer Gynt|Peer Gyntissä]]*.

## Ura
Pahkinen on tehnyt Ruotsista käsin kansainvälisen uran soolotanssijana ja koreografina. Tanssiteoksia on julkaistu myös tv-ja lyhytelokuvina.  

Pahkinen on kirjoittanut vuonna julkaistun omaelämäkerrallisen *Käärmeensyöjä*-teoksen.Vuonna 2025 julkaistiin ruotsiksi kirjoitettu *Visp: Blå linjen till Sombrerogalaxen*.

## Kirjat
* 
* 

## Lähteet

## Kuvagalleria tanssiesityksistä

Tiedosto:Aajej-09-José Figueroa.jpg|*Aajej*-esitys Dansens Husissa 2010.
Tiedosto:Parkteatern©JoséFigueroa 20.jpg|Ulkoilmaesitys Parkteaternissa 2013.
Tiedosto:Virpi Pahkinen 2011.jpg|Pahkinen Kustaa Aadolfin torilla Tukholmassa vuonna 2011.
Tiedosto:Virpi Pahkinen Arbor1©JoséFigueroa.jpg|Kuva tanssielokuva *Arborista* 2009.

## Aiheesta muualla
* Virpi Pahkisen kotisivu
Magnus Huss

**Magnus Huss** (1807–1890) oli ruotsalainen lääkäri.

Huss valmistui lääketieteen tohtoriksi 1835 ja tuli sisätautien ja kirurgian apulaiseksi Tukholman Karoliiniseen laitokseen. Hän oli vuodesta 1839 avustava ja 1840 varsinainen ylilääkäri Tukholman Serafimer-sairaalassa. Hän otti käyttöön fysikaaliset menettelytavat potilaiden tutkimiseksi. Hänen ansiostaan patologiseen anatomiaan alettiin kiinnittää tarkempaa huomiota, ja sen perusteella hänen toimintansa kyseisessä laitoksessa on pidetty käännekohtana Ruotsin sairaalaoloissa. Sekä käytännöllisenä lääkärinä että tuotteliaana tutkijana hän edisti varsin monipuolisesti patologisen anatomian kehittymistä Ruotsissa. Kokemustensa kautta hän taisteli voimakkaasti alkoholin väärinkäyttöä vastaan ja esitti näkemyksensä asiasta tieteellisissä ja yleistajuisissa julkaisuissa.

Hussin tuotannosta merkittävimpiä on muun muassa teos *Summarisk öfversikt af sjukvården å k. Serafimerlasarettets medico-kliniska afdelning, under de sista fem mänaderna af år 1839*. Vastaavia selostuksia hän julkaisi myös seuraavilta vuosilta. Muita ovat *Observations sur la fièvre typhoide* (1845) ja Ranskan tiedeakatemian palkitsema *Alcoholismus chronicus eller chronisk alkoholsjukdom* (1854).

## Lähteet

## Aiheesta muualla
Parkent

**Parkent** on kaupunki ja samannimisen piirin hallinnollinen keskus Taškentin alueella Uzbekistanissa. Se sijaitsee Chatqolvuorten länsirinteillä Parkentsoyjoen varrella 40 kilometriä Taškentista itään. Kaupungissa oli 60&nbsp;200 asukasta vuonna 2016.

Parkentista tuli kaupunki vuonna 1984. Siellä toimii lähinnä tekstiili- ja elintarviketeollisuutta. Piirin maatalous on erikoistunut viininviljelyyn. Lisäksi tuotetaan viljaa ja vihanneksia sekä harjoitetaan karjanhoitoa. Lähistöllä sijaitsee Chatqolin biosfäärialue, Uzbekistanin tiedeakatemian tutkimuslaitoksia ja lomakyliä. Kaupungin nähtävyyksiin kuuluu museo.

## Lähteet
Risto Leinonen

**Risto Sylvester Leinonen** (28. elokuuta 1929 Rovaniemi – 23. tammikuuta 2026 Vihti) oli suomalainen virkamies. Leinonen toimi Vihdin kunnanjohtajana 27 vuoden ajan vuosina 1965–1992. Hän oli Vihdin ensimmäinen kunnanjohtaja.

Leinonen valmistui hallinto-opin kandidaatiksi Helsingin yliopistosta vuonna 1955. Tämän jälkeen hän toimi kymmenen vuoden ajan Orimattilan kunnansihteerinä. Vuonna 1965 Leinonen valittiin Vihdin ensimmäiseksi kunnanjohtajaksi. Leinosen kaudella Vihdin asukasluku kaksinkertaistui noin 11&nbsp;000 asukkaan maaseutukunnasta. Leinonen jäi eläkkeelle syksyllä 1992 täyttäessään 63 vuotta.

## Lähteet
Laguunitoka

**Laguunitoka** (*Allotoca diazi*) on äärimmäisen uhanalainen kalalaji. Se elää vain Meksikossa makeassa vedessä. Se voi kasvaa 10 cm pitkäksi.

Laguunitoka on kotoperäinen Meksikon Michoacánin osavaltiossa, jossa sitä esiintyy Lago de Pátzcuaron vesistössä. Aikaisemmin se tunnettiin Pátzcuaro-järvestä ja joistakin siihen laskevista sivujoista, mutta näyttää nyt kadonneen itse järvestä.

Laguunitoka elää lähellä pohjaa, mutta nousee joskus lähemmäs pintaa syömään. Se elää tiheissä kasvillisuuskerroksissa lähellä rantaa, järvissä, lähteistä vetensä saavissa puroissa ja lammissa. Kuten kaikki Allotoca-lajit, se on pääasiassa lihansyöjä ja syö pieniä selkärangattomia.

Laguunitoka pääasialliset uhkat ovat veden saastuminen ja alueen kaupungistuminen, mukaan lukien matkailun laajeneminen, ja vieraslajien leviäminen alueelle. Isobassin istuttaminen vuonna 1933 sekä karpin ja tilapian istuttaminen 1970-luvulla on osaltaan syrjäyttänyt järven alkuperäisiä lajeja. Vesihyasintti peittää kanavien pinnan, mikä vähentää veden virtausta ja häiritsee kaasujen vaihtoa. Lisäksi, koska kyseessä on lihansyöjälaji, elinympäristöjen lisääntyvä sameus vähentää ravinnon löytämismahdollisuuksia, mikä on erityisesti ongelma poikasille.

## Lähteet
Piskent

**Piskent** on kaupunki ja samannimisen piirin hallinnollinen keskus Taškentin alueella Uzbekistanissa. Se sijaitsee Ohangaronjoen varrella 60 kilometriä Taškentista etelään. Kaupungissa oli 34&nbsp;900 asukasta vuonna 2016.

Piskent (aiemmin Biskat) on yksi Taškentin alueen vanhimpia asutuksia. Siitä kehittyi kaupunki 500–600-luvuilla ja sen kukoistuskautta olivat 900–1100-luvut. Mongolit hävittivät Piskentin 1200-luvun alussa. Sen länsiosa rakennettiin uudelleen vuosisadan puolessavälissä, mutta vähitellen se kuihtui kyläksi. Uusi kukoistuskausi alkoi timuridien aikana 1300-luvulla, mutta 1700-luvun vaihteessa kaupunki autioitui jälleen. 1800-luvulla siellä oli Kokandin kaanikunnan linnoitus.

Piskentissä toimii lähinnä tekstiili- ja elintarviketeollisuutta. Lähistöllä sijaitsevat Tuyaboʻgʻizin tekojärvi (”Taškentin meri”) ja autourheilukeskus. Piirissä viljellään puuvillaa ja viljaa sekä harjoitetaan puutarhan- ja karjanhoitoa.

## Lähteet
Jalaquduq

**Jalaquduq** on kaupunki ja samannimisen piirin hallinnollinen keskus Andijonin alueella Uzbekistanissa. Se sijaitsee 25 kilometriä Andijonista itään. Kaupungissa oli 24&nbsp;000 asukasta vuonna 2016.

Paikkakunnan nimenä oli Soʻfiqishloq vuoteen 1976, jolloin siitä tuli Oxunboboyevin kaupunki. Se nimettiin Jalaquduqiksi vuonna 2015.

Jalaquduqin kautta kulkee Andijonin ja Xonobodin välinen maantie ja rautatie. Kaupungissa on puuvilla- ja elintarviketeollisuutta. Piirissä viljellään puuvillaa, viljaa ja vihanneksia sekä harjoitetaan karjanhoitoa ja silkkikuidun tuotantoa.

## Lähteet
Sami Miettinen (virkamies)

**Sami Miettinen** (s. 1977 Espoo) on suomalalainen virkamies. Nykyisin hän toimii FCG Finnish Consulting Groupin varatoimitusjohtajana.

Miettinen on kotoisin Espoosta ja hän on koulutukseltaan valtiotieteiden maisteri. Aikaisemmin hän on toiminut ylitarkastajana ympäristöministeriössä, Pielaveden kunnanjohtajana vuosina 2010–2012 sekä Vihdin kunnanjohtajana tammikuusta 2012 marraskuuhun 2018. Vuosina 2015–2017 hän oli virkavapaalla toimiessaan kunta- ja uudistusministeri Anu Vehviläisen erityisavustajana.

## Lähteet
Grönköpings Veckoblad

**Grönköpings Veckoblad** on ruotsalainen vuonna 1902 perustettu pilalehti. Se ilmestyi aluksi *[[Söndags-Nisse]]n* liitteenä, mutta muuttui vuonna 1916 itsenäiseksi lehdeksi. Lehti sijoittuu kuvitteelliseen Grönköpingin kaupunkiin, joka vastaa suomalaista Hölmölää.
## Päätoimittajat
* Hasse Zetterström 1902–1943
* Seth Bremberg 1943–1963
* Yngve Kernell 1963–1977
* Gunnar Ljusterdal 1977–1999
* Erik Blix 1999–2006
* Olov Norbrink 2006–2008
* Ulf Schöldström 2008–2020
* Karin Aspenberg 2020–
## Lähteet

## Aiheesta muualla

* Lehden verkkosivut